ཟླ་༩པའི་ཚེས་༣༠ཉིན་རྒྱ་གར་གྱི་བརྒྱུད་ལམ་ཁག་ཏུ་གནས་ཚུལ་སྤེལ་གསལ།ཕྱི་ལོ་༢༠༡༧ལོའི་ལོ་མཇུག་ཏུ་གཏན་འཁེལ་བའི་ཧི་མ་ཅཱལ་མངའ་སྡེའི་གྲོས་ཚོགས་འོས་བསྡུའི་ནང་།ཐེངས་དང་པོར་བོད་མི་༡༤༠༠ལྷག་གིས་འོས་འཕེན་རྒྱུ་ཡིན་པ་རེད་འདུགདེ་ཡང་ཕྱི་ལོ་༢༠༡༤ལོར་རྒྱ་གར་དབུས་འོས་བསྡུ་ལྷན་ཁང་གིས་ཆ་རྐྱེན་ཚང་བའི་བོད་མི་རྣམས་ལ་རྒྱ་གར་གྱི་འོས་བསྡུ་ནང་འོས་ཤོག་འཕེན་པའི་ཐོབ་ཐང་སྤྲད་ནས་བཟུང་།ཧི་མ་ཅཱལ་མངའ་སྡེའི་ནང་ཡོད་པའི་བོད་མི་ཚོས་རྒྱ་གར་རྒྱལ་ཡོངས་གྲོས་ཚོགས་འོས་བསྡུ་དང་།དེ་བཞིན་གྲོང་སྡེའི་ལས་ཁུངས་སམ་ས་གནས་གྲོས་ཚོགས་འོས་བསྡུ་ལ་འོས་འཕངས་ཡོད་པ་རེད་དེ།མངའ་སྡེའི་གྲོས་ཚོགས་འོས་བསྡུར་ཐེངས་དང་པོར་མཉམ་ཞུགས་བྱ་རྒྱུ་ཡིན་པ་རེད།